Zhantas/Cleaned-Kyrgyz_Wikipedia huggingface dataset:
Гарри Поттер жана Азкабан туткуну (тасма)

"Гарри Поттер жана Азкабан туткуну" — 2004-жылы тартылган британ-америка фантастикалык тасмасы. Режиссеру Алфонсо Куарон, жайылткан Warner Bros. Pictures. Жоан Кэтлин Роулиңдин ушул эле аталыштагы романына негизделип тартылган. "Гарри Поттер" сериясындагы 3-тасманын сценарийин Стив Кловз жазган, продюсери Крис Коламбус (алгачкы эки бөлүмдүн режиссеру), Дэвид Хейман жана Марк Рэдклифф. Кинотасмада Гарри Поттердин Хогвартстагы үчүнчү жылы тууралуу баяндалат. Башкы каарманды өлтүрүү ниети менен Азкабан абагынан качып кеткен Сириус Блэк аттуу туткун жөнүндө Гарриге маалымат келип түшөт.

Тасмада Дэниел Рэдклифф Гарри Поттердин образын жаратат. Аны менен кошо Руперт Гринт (Рон Уизли) менен Эмма Уотсон (Гермиона Грейнжер) Гарринин эң жакын досторунун ролдорун аткарышат. Ошондой эле, белгилүү актерлор Гэри Олдман, Дэвид Түлис, Майкл Гэмбон (Албус Дамблдордун ролундагы дебюту), Эмма Томсон жана Тимоти Сполл экинчи пландагы образдарды аткарышкан. Бул тасма "Гарри Поттер жана Сырлар бөлмөсү" фильминен кийин жана "Гарри Поттер жана Жалын чөйчөгү" тасмасынан мурда тартылган.

Тасма 2005-жылы 77-Оскар киносыйлыгынын "Эң мыкты музыка" жана "Эң мыкты визуалдык эффекттер" номинациясына көрсөтүлгөн.

"Азкабан туткуну" дүйнө жүзү боюнча 796.7 млн доллар топтоп, 2004-жылдын эң көп киреше алып келген 2-тасмасы болуп калган. Киносынчылардын кеңири алкоосуна ээ болуп, Куарондун режиссердук иши жана башкы каармандардын аткаруу чеберчилиги мактоого татыган. Бул фильм "Гарри Поттер" сериясындагы тасмаларга жаңы түс берип, өңүтүн өзгөрткөн. Ошондой эле киносынчылар менен күйөрмандардын кеңири катмары тарабынан бул франшизадагы эң мыкты тасма деп табылган.

 Сюжети 

 Тартылгандар 

 Шилтемелер 

Категория:АКШ тасмалары
Гарри Поттер жана Феникс ордени (тасма)

"Гарри Поттер жана Феникс ордени" — 2007-жылы жарык көргөн британ-америка тасмасы. Режиссеру Дэвид Йейтс, жайылткан Warner Bros. Pictures. Жоан Кэтлин Роулиңдин ушул эле аталыштагы романына негизделип тартылган. "Гарри Поттер" сериясындагы 5-тасманын сценарийин Майкл Голденберг (бул сериядагы Стив Кловз сценарийин жазбаган жалгыз тасма) жазган, продюсерлери Дэвид Хейман жана Дэвид Баррон. Кинотасмада Гарри Поттердин Хогвартстагы бешинчи жылы тууралуу баяндалат. Анда Сыйкыр министрлиги Лорд Волдеморттун кайтып келишине каршы чыгат.

Тасмада Дэниел Рэдклифф Гарри Поттердин образын жаратат. Аны менен кошо Руперт Гринт (Рон Уизли) менен Эмма Уотсон (Гермиона Грейнжер) Гарринин эң жакын досторунун ролдорун аткарышат. Бул тасма "Гарри Поттер жана Жалын чөйчөгү" фильминен кийин жана "Гарри Поттер жана Канзаада чалыш" тасмасынан мурун тартылган.

2017-жылдын апрель айына карата "Феникс ордени" жалпы жонунан эң көп киреше алып келген тасмалардын рейтингинде 39-орунга жайгашкан. Киносынчылардын оң баасына татыган. Кинотеатрларда көрсөтүлө баштаган алгачкы беш күндө 333 млн доллар топтогонго жетишкен. Жалпы 940 млн доллар чогултуу менен 2007-жылдагы эң көп киреше алып келген фильмдердин ичинен "Кариб деңизинин каракчылары: Дүйнөнүн соңуна" орун бошотуп 2-саптан орун алган. Тасма 2008-жылы БАФТА сыйлыгынын эки номинациясына көрсөтүлгөн.

 Сюжети 

 Тартылгандар 

 Шилтемелер 

Категория:АКШ тасмалары
Гарри Поттер жана Канзаада чалыш (тасма)

"Гарри Поттер жана Канзаада чалыш" — 2009-жылы тартылган британ-америка фантастикалык тасмасы. Режиссеру Дэвид Йейтс, жайылткан Warner Bros. Pictures. Жоан Кэтлин Роулиңдин ушул эле аталыштагы романына негизделип тартылган. "Гарри Поттер" сериясындагы 6-тасманын сценарийин Стив Кловз жазган, продюсери Дэвид Хейман менен Дэвид Баррон. Кинотасмада Гарри Поттердин Хогвартстагы алтынчы жылы тууралуу баяндалат. Ал сырдуу китепке катуу байланып, сүйүүгө кабылып калат жана Лорд Волдеморттун кулашы үчүн эс тутумундагы ачкычты эстөөгө аракет кылат.

Тасмада Дэниел Рэдклифф Гарри Поттердин образын жаратат. Аны менен кошо Руперт Гринт (Рон Уизли) менен Эмма Уотсон (Гермиона Грейнжер) Гарринин эң жакын досторунун ролдорун аткарышат. Бул тасма "Гарри Поттер жана Феникс орденинен" кийин жана "Гарри Поттер жана Өлүмдүн тартуусу — 1-бөлүм" фильминен мурун тартылган. 

Кинотасма 82-Оскар сыйлыгынын "Эң мыкты оператордук иш" номинациясы менен Британ киноакадемиясынын "Эң мыкты визуалдык эффекттер" жана "Эң мыкты сүрөтчү-коюучу" номинацияларына көрсөтүлгөн. "Канзаада чалыш" киносынчылардын арасында бул сериядагы эң жылуу кабыл алынган тасма болуп саналат. Фильм жарык көрөөрү менен эле Rotten Tomatoes жана Metacritic ой-пикир агрегаторлорунда эң жогору бааланган "Гарри Поттер" тасмасы болууга жетишкен. Сынчылар тасманын окуясын "эмоционалдык жактан канааттандыраарлык" деп аташып, Йейтстин режиссурасын, оператордук ишти, Рэдклиффтин, Уотсондун, Гринттин, Гэмбондун жана Броадбенттин актердук чеберчиликтерин, көрнөктөрдү жана Николас Хупердин композициясын макташкан.

 Сюжети 

 Тартылгандар 

 Шилтемелер 

Категория:АКШ тасмалары
Гарри Поттер жана Жалын чөйчөгү (тасма)

"Гарри Поттер жана Жалын чөйчөгү" — 2005-жылы экрандаштырылган британ-америка тасмасы. Режиссеру Майк Нүэлл, жайылткан Warner Bros. Pictures. Жоан Кэтлин Роулиңдин ушул эле аталыштагы романына негизделип тартылган. "Гарри Поттер" сериясындагы 4-тасманын сценарийин Стив Кловз жазган, продюсери Дэвид Хейман. Кинотасмада Гарри Поттердин Хогвартстагы төрртүнчү жылы тууралуу баяндалат. Ал Жалын чөйчөгү тарабынан Үч сыйкырчы таймашына катышуу үчүн тандалып алынат.

Тасмада Дэниел Рэдклифф Гарри Поттердин образын жаратат. Аны менен кошо Руперт Гринт (Рон Уизли) менен Эмма Уотсон (Гермиона Грейнжер) Гарринин эң жакын досторунун ролдорун аткарышат. Бул фильм "Гарри Поттер жана Азкабан туткуну" тасмасынан кийин жана "Гарри Поттер жана Феникс ордени" тасмасынан мурун тартылган.

Кинотасма Оскар сыйлыгынын "Эң мыкты сүрөтчү-коюучу" номинациясына көрсөтүлгөн жана БАФТАнын "Эң мыкты сүрөтчү-коюучу" сыйлыгына татыган. "Жалын чөйчөгү" бул сериядагы IMAX форматында экрандаштырылган экинчи тасма. Бул сериядагы эң жакшы ой-пикирлерге ээ болгон фильм. Каармандар, сюжеттик линия, сценарий жана башкы каармандардын аткаруу чеберчилиги өтө жогору бааланган.

 Сюжети 

 Тартылгандар 

 Шилтемелер 

Категория:АКШ тасмалары
Гарри Поттер жана сырлар бөлмөсү

"Гарри Поттер жана сырлар бөлмөсү" — 1998-жылы жазылган британиялык жазуучу Ж. К. Роулиңдун романы.

 Сюжети 

 Тартылгандар 

 Шилтемелер 

Категория:Британия адабияты‎
Категория:1998-жыл
Категория:Китептер
Мыкты көзгө атар

"Мыкты көзгө атар" — 1986-жылы Америкада тартылган аскердик экшн драмасы. Режиссеру Тони Скотт. Тасмага Дон Симпсон менен Жерри Брюкхаймер Paramount Pictures компаниясы менен биргеликте продюсерлик кылышкан. Сценарийин жазгандар Жим Кэш менен Жэк Эппс. Калифорния журналында үч жыл мурда жарык көргөн "Мыкты көзгө атар" аттуу макаладан эргүү алып тартылып калган. Башкы каармандардын ролдорун ойгондор Том Круз, Келли Макгиллис, Вэл Килмер, Энтони Эдвардс жана Том Скерритт. Круз аскердик-деңиз авиациясынын жаш лейтенанты, "Мэверик" каймана ысымдуу Пит Митчеллдин ролун жаратат. Ал жана анын "Каз" каймана аттуу аскер-деңиз авиациясынын офицер кесиптеши Ник Брэдшого Сан Диегодо жайгашкан Мирамар станциясындагы Деңиз-аскер флотунун Мушташ мектебинде машыгуу мүмкүнчүлүгү берилет.

"Мыкты көзгө атар" 1986-жылдын 16-мартында кинотеатрларга чыккан. Тасма чыгаары менен жалпы жонунан киносынчылардын бир беткей баасына татыган эмес, бирок көпчүлүгү окуялардын өнүгүшү, эффекттер, көк асманда аткарылган кыймыл-аракеттер боюнча жакшы ойлорун айтышкан. Ал эми Круз менен Макгиллистин актердук чеберчиликтери көп мактоого татыган. Киносынчылардын аралаш баасына татыганына карабастан 15 млн долларга тартылган тасма 365 млн доллар топтоо менен каржылык жактан ийгилик жараткан. Жараткан ийгиликтеринен улам тасма көп жылдар бою культтук киного айланып, 2013-жылы IMAX 3D форматында кайра көрүүчүлөргө сунушталган. Ошондой эле тасма Оскардын "Эң мыкты ыр" номинациясын жеңип алган. Ыр "Менин демимди алып кет" деп аталган Берлиндин аткаруусундагы чыгарма. 

2015-жылы "Мыкты көзгө атар" АКШнын Конгресс китепканасы тарабынан "маданий, тарыхый же эстетикалык жактан маанилүү" деп табылып, Улуттук кинотасмалардын реестрине киргизилген.

 Сюжети 

 Тартылгандар 

 Шилтемелер 

Категория:АКШ тасмалары
Категория:1986-жыл
Сонун күн

"Сонун күн" — 2015-жылы Испанияда тартылган комедиялык драма. Сценарийдин автору жана режиссеру Леон Де Араноа. Паула Фариастын "Жаан жай берсин" романына негизделип тартылган. Алгачкы жолу 2015-жылы Канн кинофестивалынын "Режиссерлордун он беш күнү" бөлүгүндө жана "Режиссердун англис тилиндеги тасмасынын дебюту" бөлүктөрүндө көрсөтүлгөн.

 Сюжети 

 Тартылгандар 

 Шилтемелер 

Категория:Испания тасмалары‎
Категория:2015-жыл чыккан тасмалар‎
Бешинчи бийлик

"Бешинчи бийлик" — Билл Кондон режиссерлук кылган 2013-жылдагы биографиялык триллер. Жашыруун маалыматтарды коомчулукка берип турган Викиликс вебсайты туурасында. Тасмада Бенедикт Камбербэтч вебсайттын башкы редактору жана негиздөөчүсү Жулиан Ассанждын ролун аткарат. Ал эми Даниэль Брюль Ассанждын өкүлү Даниэль Домшайт-Бергдин образын жаратат Энтони Маки, Дэвид Тюлис, Алисия Викандер, Стэнли Туччи жана Лаура Линни экинчи пландагы ролдорду ойношкон. Тасманын сценарийинин бир бөлүгү Домшайт-Бергдин "Викиликстин ичинде: Дүйнөдөгү эң кооптуу вебсайттын жанында Жулиан Ассанж менен өткөргөн убактым" (2011) китебине жана британиялык журналисттер Дэвид Лей менен Лук Хардиңдин "Викиликс: Жулиан Ассанждын купуялуулук менен күрөшүнүн ичинде" (2011) китебине негизделип жазылган, автору — Жош Сиңер. Тасманын аталышы — бул атайын термин, ЖМКга коюлган чектөөлөрдүн шартында журналисттер сыяктуу иштеген адамдар дегенди билдирет.

DreamWorks Pictures менен Participant Media компаниялары тарабынан тартылган "Бешинчи бийликтин" премьерасы Торонто кинофестивалында 2013-жылы болуп өткөн. Ал эми АКШнын кинотеатрларында Touchstone Pictures компаниясы тарабынан ошол эле жылдын 18-октябрында көрсөтүлө баштаган. Тасманын чет өлкөдө көрсөтүлүшүн Walt Disney Studios Motion Pictures, Reliance Entertainment колго алган, ошондой эле Mister Smith Entertainment менен түзүлгөн эркин келишимдин негизинде чет өлкөдөгү кинотеатрларда көрсөтүлгөн. Тасманын кассалык жыйымдары аз болуп калган жана киносынчылардын бир беткей баасына татыган эмес. Сценарийи менен режиссурасы сынга кабылган болсо, актердук чеберчилик, өзгөчө Камбербэтчтин аткарган ролу оң баага ээ болгон.

 Сюжети 

 Тартылгандар 

 Шилтемелер 

Категория:АКШ тасмалары
Категория:2013-жыл
Кариб деңизинин каракчылары: Дүйнөнүн соңу

"Кариб деңизинин каракчылары: Дүйнөнүн соңу" — 2007-жылы Америкада жарык көргөн эпикалык фантастикалык тасма жана "Кариб деңизинин каракчылары" сериясынын 3-бөлүмү (башында акыркысы болот деп пландалган болчу). Тасма көрармандарды Уилл Тернер (Орландо Блум), Элизабет Суонн (Кира Найтли), Гектор Барбосса Гектор Барбосса (Жеффри Раш) жана Кара бермет тобу Капитан Жэк Таранчыны Дэйви Жонстун жашырын жайынан куткарышы тууралуу окуяларга жетелейт. Андан кийин алар Чыгыш Индия соода компаниясы менен салгылашууга даярданышып, алардын башында Дэйви Жонсту көзөмөлдөгөн жана каракчылыкты түбөлүккө жок кылууну пландаган Катлер Бекетт (Том Холландер) турган болот. Гор Вербински режиссерлук кылган бул сериядагы соңку тасма. 300 млн доллар бюджет менен тартылган "Кариб деңизинин каракчылары: Дүйнөнүн соңу" инфляцияны эсепке албаганда ошол убактагы эң кымбат тасма болуп калган.

Тасма АКШда 2007-жылдын 25-майында Walt Disney Pictures компаниясы тарабынан кинотеатрларда көрсөтүлгөн. Киносынчылардын пикири бир беткей болгон эмес: кинотасма аткаруу чеберчилиги, музыкасы, сахналары, атайын эффектери үчүн алкышка татыса, мазмуну жана мөөнөтү боюнча сынга кабылган. "Дүйнөнүн соңу" кассалык жыйымдар боюнча алдыга озуп чыгып, 2007-жылдагы тасмалардын ичинен дүйнө жүзү боюнча 960 млн доллар чогултуп ийгиликке жеткен. Фильм Оскардын "Эң мыкты чач жасалгасы жана грим" жана "Эң мыкты визуалдык эффект" сыйлыктарына көрсөтүлүп, экөөнү тең "Кызгылт түстөгү жашоо" менен "Алтын компаска" тиешелүү түрдө уттуруп жиберген.

 Сюжети 

 Тартылгандар 

 Шилтемелер 

Категория:АКШ тасмалары
Категория:2007-жыл чыккан тасмалар‎
Кариб деңизинин каракчылары: Таң калычтуу жээктерде

"Кариб деңизинин каракчылары: Таң калычтуу жээктерде" — 2011-жылы Америкада жарык көргөн эпикалык фантастикалык тасма жана "Кариб деңизинин каракчылары" сериясынын 4-бөлүмү. Бул сериядагы Гор Вербински режиссерлук кылбаган алгачкы тасма. Анын ордуна Роб Маршалл келген. Тасма Тим Пауерстин "Таң калычтуу жээктерде" романына үстүртөн негизделип тартылган. Карасакалга (Иэн Макшэйн) каршы Капитан Жэк Таранчы (Жонни Депп) менен Анжелика (Пенелопа Круз) биригип алышып, жаштык булагын чогуу издешет. Тасма Walt Disney Pictures компаниясы тарабынан тартылып, АКШда көрүүчүлөргө 2011-жылдын 20-майында сунушталган. 

Тасма тартууда 2009-жылдагы Аватар фильмине колдонулган 3D камераларга окшош түзмөктөр пайдаланылган. Кинонун визуалдык эффекттерине он компания салым кошкон. Кинотасманын тартылышына өтө ашыкча каражат сарпталгандыктан ал учурда эң кымбат фильм болуп саналат.

"Таң калычтуу жээктерде" чыгаары менен көптөгөн кассалык жыйымдар боюнча рекорд койгон. Инфляцияны эсепке албаганда, жалпы жонунан эң көп киреше алып келген дүйнө жүзүндөгү кинотасмалардын ичинен 22-орунда турат. Киносынчылардын пикири бир беткей болгон эмес. Сценарий, режиссердук иш, өтө ашыкчалык жана оригиналдуулуктун жетишсиздиги боюнча сынга кабылса, актердук чеберчилик, окуялардын өнүгүшү, музыка, визуалдык эффекттер жана мөөнөтү (алгачкы эки тасмага караганда бир топ кыска) боюнча оң бааларды алган. Уландысы болгон "Маркумдар жомок айтпайт" 2017-жылдын 26-майында көрүүчүлөргө сунушталган.

 Сюжети 

 Тартылгандар 

 Шилтемелер 

Категория:АКШ тасмалары
Категория:2011-жыл чыккан тасмалар‎
Ранго

"Ранго" — вестерн комедиялык анимациялык тасма. Америкада 2011-жылы жарык көргөн. Режиссеру Гор Вербински, сценарийдин автору Жон Логан, продюсерлери Вербински, Грэхем Киң жана Жон Б. Карлс. Ранго" киносынчылардын оң баасына татып, коммерциялык ийгилик жаратууга жетишкен жана Оскардын "Эң мыкты анимациялык тасмасы" сыйлыгын алган. Мультфильмдин башкы каарманы хамелеон Ранго кокустан Мокочо шаарчасына барып, ал жерге жаңы шериф аябай керек болуп атканын билип калат. Үн коштогондор Жонни Депп, Айла Фишер, Билл Найи, Эбигейл Бреслин, Альфред Молина, Гарри Дин Стэнтон, Рэй Уинстон, Тимоти Олифант, Стивен Рут жана Нед Битти. Бет ачары 2011-жылдын 14-февралында Вествудда болуп өткөн. АКШдагы кинотеатрларда Paramount Pictures компаниясы тарабынан дээрлик бир айдан кийин 4-мартта көрсөтүлө баштаган. 135 миллион доллар бюджет менен тартылган "Ранго" 245.7 миллион доллар киреше алып келген.

 Сюжети 

 Тартылгандар 

 Шилтемелер 

Категория:АКШ тасмалары
Категория:2011-жыл чыккан тасмалар‎
Фантастикалык жаныбарлар жана алар кайда жашашат?

"Фантастикалык жаныбарлар жана алар кайда жашашат?" (, ) — Дэвид Йейтс режиссерслук кылган 2016-жылдагы фантастикалык тасма. Warner Bros. Pictures компаниясы тасманы жайылткан. "Гарри Поттер" сериясынын спин-оффу болгон тасманын продюсери жана сценарийин жазган Жоан Кэтлин Роулинг. Бул Роулингдин өзүнүн эле ушул аталыштагы китебинен эргүү алып жазган алгачкы сценарийи. Тасма 1926-жылдагы Нү-Йоркто болгон окуяларага жетелейт. Эдди Редмэйн Ньют Скамандердин ролун ойносо, Дэн Фоглер, Элисон Судол, Эзра Миллер, Саманта Мортон, Жон Войт, Кармен Эжого, Рон Перлман жана Колин Фаррелл экинчи пландагы образдарды жаратышкан. Бул "Фантастикалык жаныбарлар" сериясындагы алгачкы тасма жана ошондой эле "Гарри Поттер" фильмдери менен башталган франшиза жалпы жонунан алганда Ж. К. Роулингдин "Сыйкырчылар дүйнөсүндөгү" тогузунчу кино болуп саналат. 

Тасма тартуу иштери Англиянын Ливсден жергесиндеги Warner Bros. Studios компаниясында 2015-жылдын августунда башталып, 2016-жылдын январында аяктаган. "Фантастикалык жаныбарлар жана алар кайда жашашат?" тасмасынын премьерасы Нү-Йорк шаарында 2016-жылдын 10-ноябрында болуп өткөн. Ал эми дүйнө жүзүндө 3D, IMAX 4K Laser жана башка чоңураак форматтарда бир аптадан кийин, 18-ноябрда көрсөтүлө баштаган. Тасма киносынчылардын оң баасына татып, жалпы 814 млн доллар топтоп 2016-жылдагы эң көп киреше алып келген тасмалардын сегизинчиси болуп калган.

Тасма Британия киноакадемиясынын (БАФТА) беш сыйлыгына көрсөтүлүп, "Эң мыкты сүрөтчү-коюучунун иши" номинациясын утуп алган. Андан тышкары Оскарга эки номинация боюнча көрсөтүлүп, "Эң мыкты костюмдардын дизайны" боюнча жеңишке жеткен. Бул өз кезегинде Ж. К. Роулингдин "Сыйкырчылар дүйнөсүндөгү" Оскарга татыган эң алгачкы тасмасы болуп калган.

 Сюжети 

 Тартылгандар 

 Шилтемелер 

Категория:АКШ тасмалары
Категория:Арип боюнча тасмалар
Алиса кызыктар дүйнөсүндө

"Алиса Керемет дүйнөсүндө" — 2010-жылы тартылган Американын фантастикалык окуя тасмасы. Режиссеру Тим Бартон, сценарийин жазган Линда Вулвертон. Тасмада образ жараткандар Жонни Депп, Энн Хэтэуэй, Хелена Бонэм Картер, Криспин Гловер, Мэтт Лукас жана Миа Васиковска. Үн коштогондор Алан Рикман, Стивен Фрай, Майкл Шин жана Тимоти Спэлл. Люис Кэрролдун "Алисанын Керемет дүйнөдөгү окуялары" жана "Күзгүнүн ичи аркылуу" фантастикалык романдарына негизделген жана Walt Disney's компаниясынын 1951-жылы тарткан мультфильмдеринен эргүү алып экрандаштырылган тасма 19 жаштагы Алиса Киңслинин окуясы тууралуу баяндайт. Ал Акылдан азган Калпакчынын жардамы менен Ак Ханышага тактысын кайтарып бермекчи болот. Кызыл Ханыша тарабынан башкарылып турган жана Жер астындагы жашоочуларды коркутуп жүргөн ажыдаар сымал макулук Жаббержуткучту өлтүрө ала турган жападан-жалгыз киши Алиса болот.

"Алиса Керемет дүйнөсүндө" жарык көрөөрү менен ар түрдүү ой-пикирлер айтылган. Визуалдык стили жана атайын эффектери бааланган болсо, окуялардын баяндалышындагы кемчиликтери жана компьютердин жардамы менен жасалган сүрөттөрдүн ашыкча пайдаланылышы боюнча сынга кабылган. 83-Оскар аземинде "Алиса Керемет дүйнөсүндө" "Эң мыкты сүрөтчү-коюучу" жана "Эң мыкты костюм дизайны" номинациялары боюнча жеңишке жеткен. "Эң мыкты визуалдык эффекттер" номинациясына да көрсөтүлгөн. Тасма 1 миллиард доллардан ашык киреше алып келип, жалпы жонунан эң көп киреше алып келген тасмалардын ичинен 5-орунга жайгашкан. 

Тасманын "Алиса Күзгүнүн ичи аркылуу" деп аталган уландысы 2016-жылдын 27-майында экрандаштырылган.

 Сюжети 

 Тартылгандар 

 Шилтемелер 

Категория:АКШ тасмалары
Категория:2010-жыл чыккан тасмалар
Эл душмандары

"Эл душмандары" — биографиялык криминалдык драма. Америкада 2009-жылы тартылган. Режиссеру Майкл Манн, сценарийдин авторлору Манн, Ронан Беннетт жана Энн Байдерман. Тасма Брайан Барроудун "Эл душмандары: Америкадагы кылмыштардын эң чоң толкуну жана ФЧКнын жаралышы, 1933–34" даректүү романына негизделип ылайыкташтырылып экрандаштырылган. "Улуу депрессия" маалын чагылдырган кинотасмада белгилүү банк каракчысы Жон Диллинжердин (Жонни Депп) окуясы баяндалат. Анын артынан Федералдык чалгындоо кызматынын (ФЧК) тыңчысы Мелвин Парвиз (Кристиан Бейл) түшүп алган болот. Диллинжердин Билли Фрешетт (Марион Котийяр) менен мамилеси, Парвиз Диллинжердин тилектештеринин жана кылмышкер достору Гомер Ван Метер (Стивен Дорф) менен Бөбөк Нельсондун (Стивен Грехем) изине түшүп алышы экрандаштырылган.

Барроу башында Америка Кошмо Штаттарында болгон "Депрессия доорундагы" кылмыш толкуну тууралуу кыскача сериалдарды тарткысы келген. Бирок бул тууралуу ал китеп эле жазып турууну чечкен. Манн долбоорду иштеп чыккан. Айрым сахналар чыныгы окуя болгон жерде тартылган болсо да тасма толугу менен тарыхый жактан кылдат деп айтууга болбойт.

 Сюжети 

 Тартылгандар 

 Шилтемелер 

Категория:АКШ тасмалары
Категория:2009-жыл чыккан тасмалар
Ар нерсенин теориясы

"Ар нерсенин теориясы" — 2014-жылы жарык көргөн Британиянын биографиялык романтикалык драмасы. Режиссеру Жэймс Марш. Энтони Маккартендин "Чексиздикке саякат: Жэйн Уайлд Хокингдин жанындагы Стивен менен жашоом" аттуу мемуарынан ылайыкташтырылып экрандаштырылган. Мемуарда теоретикалык физик Стивен Хокингдин мурдагы жубайы жолдошу менен болгон мамилелери, жолдошунун каптал амиотрофикалык склероз (КАС, Лу Гериг илдети же мотор нейтрондорунун илдети деген аталыштар менен да белгилүү) диагнозу жана ийгилиги тууралуу баяндалат. 

Тасмада Эдди Редмэйн менен Фелисити Жонс башкы ролдорду, ал эми Чарли Кокс, Эмили Уотсон, Саймон Макберни, Кристиан Маккей, Гарри Ллойд жана Дэвид Тюлис экинчи пландагы актерлордун образдарын аткарышкан. Тасманын дүйнөлүк бет ачары Торонто эл аралык кинофестивалында 2014-жылдын 7-сентябрында болуп өткөн.

Кинотасма дүйнө жүзү боюнча оң сын-пикирге татыган. Музыкасы, тартылышы жана Фелисити Жонс менен Эдди Редмэйндин образдарды ачып бергени өзгөчө бааланган. Редмэйн ролу үчүн сыйлык тапшыруу иш-чараларында жана кинофестивалдарда көптөгөн наамдарды, анын ичинде Оскардын "Эң мыкты эркек актер" сыйлыгын алган. Тасма Алтын глобустун төрт сыйлыгына көрсөтүлүп, "Эң мыкты эркек актер — драма" (Редмэйн) жана "Эң мыкты музыка" (Йоханнссон) наамдарын утуп кеткен. АКШнын киноактерлор гильдиясынын сыйлыгына үч номинация боюнча көрсөтүлүп, Редмэйн "Эң мыкты эркек актер" наамын утуп алган. Ошондой эле Британия киноакадемиясынын сыйлыгына он номинация боюнча көрсөтүлүп, "Эң мыкты актер" (Редмэйн) жана "Эң мыкты ылайыкташтырылган сценарий" (Маккартин) категориялары боюнча жеңишке жеткен.

 Сюжети 

 Тартылгандар 

 Шилтемелер 

Категория:Британ тасмалары‎
Категория:2014-жыл чыккан тасмалар
Хоббит: Күтүлбөгөн сапар

"Хоббит: Күтүлбөгөн сапар" — 2012-жылы тартылган эпикалык фантастикалык окуя тасмасы. Режиссеру Питер Жексон. Бул Жон Роналд Руэл Толкиндин 1937-жылы жарык көргөн "Хоббит" романына негизделип тартылган үчилтиктин алгачкы сериясы. Андан кийин "Смаугдун ээн талаасы" (2013) жана "Беш аскер күчүнүн салгылашы" (2014) экрандаштырылган. Булар Жэксондун "Шакектер ээси" үчилтик тасмасынын приквели же башаты болуп эсептелет. Тасманын сценарийин жазгандар Петер Жэксон жана анын көп жылдан берки өнөктөштөрү Фрэн Уэлш, Филиппа Бойенс жана Гуллермо Дел Торо.

Тасмадагы окуя Ортолук дүйнөдө "Шакектер ээсиндеги" кубулуштар башталганга чейин 60 жыл мурун орун алат жана фильмдеги айрым бөлүктөр Толкиндин "Падышанын кайтып келиши" тиркемесинен ылайыкташтырылып алынган. "Күтүлбөгөн сапар" Билбо Бэггинстин (Мартин Фриман) окуясы тууралуу баяндайт. Ал Торин Эменкалкандын (Ричард Армитиж) башчылыгы астында 13 эргежээл менен бирге Жалгыз тоону ажыдаар Смаугдан куткарып келүү үчүн жолго чыгат. Аны сыйкырчы Гэндалф (Айан Маккеллен) көндүрөт. Актердук топко Жэймс Несбитт, Кен Стотт, Кейт Бланшетт, Иэн Холм, Кристофер Ли, Хюго Уивиң, Элия Вуд, Энди Серкис, Силвестер Маккой, Бэрри Хамприс жана Ману Беннетт киришкен.

"Күтүлбөгөн сапардын" бет ачары Жаңы Зеландияда 2012-жылдын 28-ноябрында болуп өткөн. Ал эми дүйнө жүзү боюнча кинотеатрларда ошол эле жылдын 28-ноябрында көрсөтүлө баштаган. Тасманын кассалык жыйымдары "Шакек бир туугандар" менен "Эки мунараны" артта калтырып бир миллиард доллардан ашкан. 2012-жылдын эң көп киреше алып келген 4-тасмасы, ал эми жалпы жонунан бардык тасмалардын ичинен эң көп киреше алып келген 26-кино болуп калган. Киносынчылардын баасы бир беткей болбогону менен тасма Оскардын "Эң мыкты визуалдык эффект", "Эң мыкты сүрөтчү-коюучу" жана "Эң мыкты чач жасалгасы жана грим" номинациялары боюнча сыйлыкка көрсөтүлгөн. Ошондой эле тасма Британия киноакадемиясынын үч категориясы боюнча да сыйлыкка көрсөтүлгөн.

 Сюжети 

 Тартылгандар 

 Шилтемелер 

Категория:АКШ тасмалары
Категория:2012-жыл чыккан тасмалар‎